
Narva Linnavalitsuse 17.12.2014 korralduse nr 1532-k 

„Munitsipaalomandis olevate ühiselamute võõrandamisele

 mittekuuluvateks tunnistamine” muutmine
1. ASJAOLUD JA MENETLUSE KÄIK

Narva Linnavalitsuse 17.12.2014 korraldusega nr 1532-k tunnistati võõrandamisele mittekuuluvateks Narva linna omandis olevad 8 ühiselamut (sh korralduse punktis 3.8 märgitud 615/1000 mõttelist osa ühiselamust A. Puskini tn 26 Narvas) seoses nendes asuvate eluruumide kasutamisega üürilepingute alusel.

Narva linn omandas Riigi Kinnisvara AS-lt 16.12.2020 notariaalselt tõestatud müügilepingu alusel (Narva notar Tatjana Boitsova notari ametitegevuse raamatu registri number 2776) 385/1000 suuruse mõttelise osa kinnistust asukohaga Narva linn, A. Puškini tn 26 (Tartu Maakohtu kinnistusosakonna kinnistusregistri registriosa 3940109). Tehingu tulemusena sai Narva linn kogu kinnistu ja selle koosseisu kuuluva ehitise (ühiselamu) omanikuks.  
Edaspidi plaanib Narva linn kasutada omandatud hoone (ühiselamu) eluruume üürile andmiseks elamispinda vajavate isikutele.
Sellest asjaolust lähtudes tuleb teha vastavad muudatused Narva Linnavalitsuse 17.12.2014 korralduses nr 1532-k ning tunnistada kogu Narva linnas A. Puškini tn 26 asuv ühiselamu võõrandamisele mittekuuluvaks.
2. ÕIGUSLIKUD ALUSED
2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. 

2.2 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

2.3.Vastavalt Narva Linnavolikogu  29.10.2020. a määrusega nr 18 kinnitatud “Narva linna omandis olevate eluruumide valitsemise korra“ § 9 punktile 2 võib Narva Linnavalitsus oma korraldusega tunnistada eluruumid võõrandamisele mittekuuluvaks seoses edasise kasutamisega üürilepingu alusel.

3. Otsus

Muuta Narva Linnavalitsuse 17.12.2014 korralduse nr 1532-k ” „Munitsipaalomandis olevate ühiselamute võõrandamisele mittekuuluvateks tunnistamine” punkti 3.8 ning sõnastada see järgmiselt: 
„3.8. Aleksander Puškini tn 26”.
4. Rakendussätted
4.1. Narva Linnakantseleil teha korraldus teatavaks asjaosalistele. 

4.2. Narva Linnavalitsuse korraldus  jõustub seadusega sätestatud korras.

4.3 Käesolevat korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

